Návrh

na skrátené legislatívne konanie o návrhu ústavného zákona  o skrátení volebného obdobia Národnej rady Slovenskej republiky

 
 
               V priebehu volebného obdobia 2002 - 2006 došlo k zmenám, v dôsledku ktorých vláda stratila potrebnú politickú podporu  a súčasný stav rozloženia politických síl v parlamente už nezodpovedá výsledku volieb do Národnej rady Slovenskej republiky z roku 2002. Znižujú sa tým možnosti vlády Slovenskej republiky efektívne vykonávať ústavou a zákonmi zverené pôsobnosti pri riadení štátu. Odstúpením predsedu Národnej rady Slovenskej republiky môže dôjsť k ohrozeniu základných ľudských práv a slobôd a tiež k nenaplneniu ďalších článkov Ústavy Slovenskej republiky, v ktorých je ustanovená právomoc predsedu Národnej rady Slovenskej republiky v priamej väzbe na ústavodarnú a zákonodarnú kompetenciu Národnej rady Slovenskej republiky.

     	     Z uvedených dôvodov a v súlade s ustanovením § 89 ods. 1 zákona Národnej rady Slovenskej republiky číslo 350/1996 Z.z. o rokovacom poriadku Národnej rady Slovenskej republiky v znení neskorších predpisov  sa navrhuje, aby Národná rada Slovenskej republiky prijala uznesenie na skrátenie legislatívneho konania o  návrhu ústavného zákona  o skrátení volebného obdobia Národnej rady Slovenskej republiky.